Lae (atolli)

Lae on atolli Marshallinsaarilla Tyynellämerellä. Se sijaitsee Ralikin saariketjussa, Ujaesta kaakkoon ja Kwajaleinistä länteen. Atolli koostuu kahdestakymmenestä saaresta, joista suurimmat ovat Lae, Ribon, Lejab ja Enerein. Kaikkien saarten pinta-ala yhteensä on noin puolitoista neliökilometriä. Atollilla on laguuni, jonka pinta-ala on 17,7 neliökilometriä. Laessa oli 347 asukasta vuonna 2011.

 Lähteet 

Luokka:Marshallinsaarten maantiede